ועדת הכלכלה, כנסת 18, פרוטוקול מספר 464, 2011-02-22 11:55

כרמל שאמה-הכהן: צהריים טובים.

כרמל שאמה-הכהן: אני פותח את הישיבה השלישית היום של ועדת הכלכלה.

כרמל שאמה-הכהן: על סדר היום תקנות מקורות אנרגיה (הספק חשמלי מרבי למקלט טלוויזיה), התשע"א-2010.

כרמל שאמה-הכהן: מקלט טלוויזיה זה גם מסך מחשב?

קריאה: לא.

דוד רודיק: זה מקלט טלוויזיה, זה לא מסך מחשב.

דוד רודיק: מה שמעניין אותנו כולל גלי רדיו שממירים לתמונה.

דוד רודיק: זאת ההגדרה.

ניר ימין: השאלה היא אם בתוך ההגדרה הזאת נכלל מסך מחשב, שואל היושב ראש.

דוד רודיק: אנחנו הולכים לפי הדירקטיבה האירופית.

דוד רודיק: אנחנו חושבים שעל ידי מעבר למסכי טלוויזיה - - - בדירקטיבה שמו יעד את הורדת צריכת החשמל ב-20% למכשירים האלה.

דוד רודיק: אנחנו כיום מעריכים שצריכת החשמל של מסכי טלוויזיה מגיעה עד קילו-ואט לשעה ומקווים שנצליח עד שנת 2020 לגרום לחיסכון של 700 מיליון קילו-ואט לשעה.

דוד רודיק: המשרד פרסם תוכנית להתייעלות אנרגטית, וגם כאן יש הערכה שאם היינו מתחילים מאז שהגשנו את התקנות – כבר בשנת 2011 היינו משיגים 70 מיליון קילו-ואט לשעה חיסכון על-ידי זה.

כרמל שאמה-הכהן: יש מחלוקת על התקנות האלה?

דן למפרט: באופן כללי לא.

דן למפרט: זה היה בהסכמה מלאה של איגוד לשכות המסחר ואנשי התשתיות.

דן למפרט: הבעיה, כמו שקודם העלינו, לבחון את הצורך באישור נוסף.

כרמל שאמה-הכהן: למחוק את זה גם פה?

עדנה הראל: יש פה שוב שאלה עובדתית, האם הבדיקה של ה- - - ודרישה נורמטיבית היא בדיקה שכלולה בתקן או לא.

עדנה הראל: אם כן, זה יכול להיות בסמכות מכון התקנים.

עדנה הראל: אם זה נוסף- - -

כרמל שאמה-הכהן: מה שמשרד התשתיות יגיד.

כרמל שאמה-הכהן: אם ויתרתם קודם זה אותו מנגנון גם עכשיו.

דוד רודיק: אנחנו ציינו בתקנות את התקן לבדיקת ההספק.

דוד רודיק: יש תקן ישראלי שהוא לא תקן רשמי, הוא מורה איך לבדוק את ההספק של המכשירים האלקטרוניים האלה.

דוד רודיק: זה תקן 62087.

דוד רודיק: זאת השיטה לבדיקה.

דוד רודיק: את הערכים קבענו לפי הדירקטיבה האירופית.

דוד רודיק: הנוסחות שאנחנו לוקחים ביחס לשטח המסך וקובעים את הצריכה המרבית של - - -

כרמל שאמה-הכהן: אז אתם עומדים על זה שזה יישאר במבנה הזה?

דוד רודיק: בהחלט אנחנו מוכנים להעביר למכון התקנים.

עדנה הראל: לי יש בעיית סמכות.

עדנה הראל: אין לי בעיה שמכון התקנים יעשה את זה, גם אידיאולוגית.

כרמל שאמה-הכהן: אז משרד המשפטים מתנגד?

עדנה הראל: כן.

עדנה הראל: יש לי בעיית סמכות.

עדנה הראל: אפשר אולי למצוא דרך שלישית, אבל אני לא יודעת אם זה אפשרי, שתוצאה של עמידה בתקן מאפשרת ליצרן לחשב לפי הנוסחה שלך בעצמו, ושהאחריות תהיה עליו.

זאב גרוס: לא, זה מגבלות ייבוא.

עדנה הראל: אז צריך אישור של המשרד.

כרמל שאמה-הכהן: בסדר.

כרמל שאמה-הכהן: נא להקריא את התקנות.

שבתי אלבוחר: הקראה: תקנות מקורות אנרגיה (הספק חשמלי מרבי למקלט טלוויזיה), התשע"א-2010 בתוקף סמכותי לפי סעיף 3 לחוק מקורות אנרגיה, התש"ן - 1989 (להלן – החוק) ובאישור ועדת הכלכלה של הכנסת, אני מתקין תקנות אלה:

כרמל שאמה-הכהן: יש הערות להגדרות?

ניר ימין: האם לתוך ההגדרה נכנס גם מקלט טלוויזיה או ממירים?

זא ב גרוס: ממירים זה עולם אחר.

כרמל שאמה-הכהן: מסך מחשב.

דוד רודיק: רק מסכי טלוויזיה.

ניר ימין: גם של מחשב?

דוד רודיק: לא.

כרמל שאמה-הכהן: יש מסכים שהם דואליים – גם מחשב וגם טלוויזיה.

דוד רודיק: כל דבר שיכול להמיר גלי רדיו לתמונה נכנס לזה.

כרמל שאמה-הכהן: וכל המסכים של LCD ו-LD, זה לא נחשב.

שבתי אלבוחר: אם זה לא קולט גלי רדיו זה לא נחשב.

כרמל שאמה-הכהן: בסדר.

קריאה: - - - טיונר.

שבתי אלבוחר: אם יש לו טיונר הוא נחשב.

כרמל שאמה-הכהן: אנחנו מצביעים על סעיף 1.

כרמל שאמה-הכהן: מי בעד?

כרמל שאמה-הכהן: מי נגד?

כרמל שאמה-הכהן: מי נמנע?

כרמל שאמה-הכהן: הצבעה בעד סעיף 1 – רוב נגד – אין נמנעים – אין סעיף 1 אושר.

כרמל שאמה-הכהן: סעיף 1 אושר פה-אחד.

כרמל שאמה-הכהן: סעיף 2, נא להקריא.

שבתי אלבוחר: הקראה:

כרמל שאמה-הכהן: הערות.

דן למפרט: חוזרים שוב לכך שזה מחייב פנייה נוספת לתשתיות.

רז הילמן: זה נושא ששווה להקדיש לו רגע, אם אפשר, כי הבירוקרטיה זה גם משהו שאנחנו רוצים לצמצם, ואם יש דרך למצוא לזה פתרון זה יהיה מאוד חשוב.

עדנה הראל: דיברנו על זה לפני רגע.

רז הילמן: אולי יש דרך חשיבה אחרת שאפשר - - -

דן למפרט: יש לי הצעה לפתור את זה: פשוט אולי להוסיף גיליון תיקון לתקן שיחייב עמידה בדרישות התקנה בתוך התקן.

דוד רודיק: אי אפשר כי התקן לא מתייחס רק לטלוויזיות, הוא מתייחס להרבה דברים, כך שזה לא - - -

דן למפרט: לפי הכותרת שלו "תקנת מקורות אנרגיה- -

דוד רודיק: אם החוק לא - - - אנחנו ניתן אישורים.

דוד רודיק: זה לא בעיה.

כרמל שאמה-הכהן: אין לכם בעיה עם זה.

רז הילמן: נוותר.

כרמל שאמה-הכהן: עוד הערות?

כרמל שאמה-הכהן: אין.

כרמל שאמה-הכהן: מי בעד?

כרמל שאמה-הכהן: מי נגד?

כרמל שאמה-הכהן: מי נמנע?

כרמל שאמה-הכהן: הצבעה בעד סעיף 2 – רוב נגד – אין נמנעים – אין סעיף 2 אושר

כרמל שאמה-הכהן: סעיף 2 אושר פה אחד.

שבתי אלבוחר: סעיף 3:

כרמל שאמה-הכהן: הערות?

כרמל שאמה-הכהן: אין.

כרמל שאמה-הכהן: מי בעד סעיף 3?

כרמל שאמה-הכהן: מי נגד?

כרמל שאמה-הכהן: מי נמנע?

כרמל שאמה-הכהן: הצבעה בעד סעיף 3 – רוב נגד – אין נמנעים – אין סעיף 3 אושר

כרמל שאמה-הכהן: סעיף 3 אושר פה אחד.

צבי אגוזי: מכון התקנים יהיה מוכן לביצוע הבדיקות ביולי 2011.

צבי אגוזי: 60 יום לא מספיק.

רז הילמן: מדובר על תחילת בדיקות ביולי 2011.

צבי אגוזי: כן.

דן למפרט: זה יהיה צוואר בקבוק.

כרמל שאמה-הכהן: מה אתם אומרים על זה, משרד התשתיות?

זאב גרוס: ברור שאי אפשר לחייב אם אין אפשרות לעשות את הבדיקות.

זאב גרוס: מתי זה יהיה אפשרי?

צבי אגוזי: 1 ביולי 2011.

ניר ימין: ביולי הם רק מתחילים את הבדיקה.

דן למפרט: יהיה צוואר בקבוק אז צריך לתת עוד כמה חודשים.

קריאה: 1 בספטמבר.

ניר ימין: בחודשיים ימים יצליחו לבדוק את כל המכשירים?

כרמל שאמה-הכהן: כן.

כרמל שאמה-הכהן: 1 בספטמבר.

צבי אגוזי: זה לא את כל המכשירים.

צבי אגוזי: מכשירים מיובאים ייבדקו נוסף לבדיקה הזאת.

רז הילמן: אז צריך לקחת בחשבון גם כאן את נושא המלאים.

רז הילמן: באותו אופן כמו לגבי הנורות גם כאן טלוויזיות זה בוודאי לא משהו שאפשר למכור מהיום למחר.

כרמל שאמה-הכהן: אז אתה נערך מהיום ל-1 בספטמבר.

זאב גרוס: כל אחד יודע עכשיו שהחל מ-1 בספטמבר יש לך בעיה.

רז הילמן: להפך, אפילו עוד לא בדקת את הטלוויזיה.

זאב גרוס: זה דבר שצריך לקחת בחשבון.

לאה ורון: תביאו את זה לידיעת היבואנים והמשווקים.

כרמל שאמה-הכהן: כן, בבקשה.

אמיר שכטרמן: אני מקבוצת יורוקום.

אמיר שכטרמן: זה לא פשוט.

אמיר שכטרמן: אני ישבתי גם בדיון הקודם על הנורות – כל פלזמה עולה אלפי דולרים, המסכים הגדולים עולים אלפי דולרים.

אמיר שכטרמן: רק שתבינו שנוהל העבודה שלנו עם היפנים זה הזמנות של שישה חודשים מראש, ואנחנו לא יכולים לבטל אותם.

אמיר שכטרמן: אז כל גזירה שלא נוכל לעמוד בה, פשוט נצטרך לגרוס את המוצר, לא נוכל להשאיר אותו ביפן.

אמיר שכטרמן: יש מסכים שאנחנו מביאים בכמויות מאוד קטנות שדווקא הם המסכים שלא עומדים בתקנים האלה.

אמיר שכטרמן: כל אלה שנמכרים בכמויות גדולות שלכאורה בגללם הייתי צריך לצעוק, אין לנו בעיה כי הם עומדים בתקנים.

אמיר שכטרמן: הבעיה שלנו היא במסכים הגדולים של למעלה מ-50 אינץ' ששם נמכרות כמויות מאוד קטנות; מדובר על פחות מאחוז אחד מסך כול המכירות של מסכים בארץ.

אמיר שכטרמן: אם בארץ נמכרים חצי מיליון מסכים מהקטגוריה שמדובר פה אנחנו מדברים על פחות מאחוז אחד שנמכר, אבל נמכר בטפטופים, והוא זה שלא עומד בתקנה.

זאב גרוס: כמה הזמנות פתוחות כאלה יש לך?

אמיר שכטרמן: שישה חודשים קדימה.

זאב גרוס: לא, כמה הזמנות פתוחות כאלה יש לך?

אמיר שכטרמן: על כמויות לדבר?

זאב גרוס: כן.

אמיר שכטרמן: מקסימום 500 יחידות.

זאב גרוס: 500 יחידות שיש לך הזמנה פתוחה היום עליהן.

אמיר שכטרמן: ששלחתי אותה.

זאב גרוס: זאת אומרת ששישה חודשים מהיום הדבר הזה צריך לנחות על המדפים.

אמיר שכטרמן: שבעה חודשים כי יש לך עוד חודש בים.

אמיר שכטרמן: שבעה חודשים מהיום זה מגיע לארץ, ואז צריך למכור את זה לדילרים.

כרמל שאמה-הכהן: בוא נשנה את זה ל-31 בדצמבר 2011 כמו עם המנורות וזהו.

ניר ימין: כלומר רק על המוכר והמשווק.

ניר ימין: היצרן והיבואן מ-1 בספטמבר?

ליה שמטוב: מה קורה עם טלוויזיה ישנה?

כרמל שאמה-הכהן: תמשיכי לראות בה, אין בעיה.

ליה שמטוב: - - -

כרמל שאמה-הכהן: כלום.

כרמל שאמה-הכהן: רק אם את קונה חדשה.

עדנה הראל: זה לא יגיע ל-1 בספטמבר.

זאב גרוס: אתה תצטרך לדאוג שזה יגיע עד 1 בספטמבר?

עדנה הראל: זה מה שאני אומרת כי לפי מה שהוא תיאר זה לא בהכרח יגיע עד 1 בספטמבר.

כרמל שאמה-הכהן: הוא לא רץ להזמין היום.

אמיר שכטרמן: אני לא מזמין יותר, אבל הזמנתי שישה חודשים קדימה ועוד חודש אחד בים.

זאב גרוס: זה יהיה עד 1 בספטמבר?

דוד רודיק: בטח שיהיה.

אמיר שכטרמן: אבל אז צריך לתת לזה זמן - - -

כרמל שאמה-הכהן: אז נתנו לך.

כרמל שאמה-הכהן: עד 1 בספטמבר מותר לך לייבא.

כרמל שאמה-הכהן: עד 31 בדצמבר מותר לך למכור.

דוד רודיק: זה מוגזם כבר.

קריאות: - - -

אמיר שכטרמן: אני מדבר איתכם על כמויות מזעריות.

אמיר שכטרמן: זה לא מה שלוקח את החשמל.

כרמל שאמה-הכהן: לא משנה, אבל זה פותח את הכול.

אמיר שכטרמן: זה ברור לי.

כרמל שאמה-הכהן: 1 בספטמבר – ייבוא, ומכירה ב-31 בדצמבר 2011.

ניר ימין: האיסור הוא ב-1 בינואר 2012.

זאב גרוס: האיסור הכללי.

כרמל שאמה-הכהן: מי בעד?

כרמל שאמה-הכהן: מי נגד?

כרמל שאמה-הכהן: מי נמנע?

כרמל שאמה-הכהן: הצבעה בעד סעיף 4 – רוב נגד – אין נמנעים – אין סעיף 4 אושר

כרמל שאמה-הכהן: סעיף 4 אושר פה-אחד.

כרמל שאמה-הכהן: את התוספת צריך להקריא או רק לעיין בה?

ניר ימין: אלא אם כן יש הערות.

ניר ימין: השאלה היא למה רלוונטיים התאריכים.

זאב גרוס: התאריכים צריכים לזוז- -

יוחנן בורשטין: עם התאריכים אין בעיה.

יוחנן בורשטין: זה ב-2012, אין שום בעיה.

עדנה הראל: זה אומר שאתם קובעים משהו שהוא רק לשלושה חודשים.

דוד רודיק: יתחילו - - -

עדנה הראל: אבל מיד.

עדנה הראל: אחרי שלושה חודשים כבר עולה הרף.

עדנה הראל: זה רף לשלושה חודשים.

יוחנן בורשטין: זה בסדר גמור.

יוחנן בורשטין: אין שום בעיה, התאריכים מסתדרים.

כרמל שאמה-הכהן: בסדר.

עדנה הראל: בשביל מה צריך להביא משהו של רף אמצע?

כרמל שאמה-הכהן: אם הם חיים עם זה בסדר לי אין בעיה עם זה.

כרמל שאמה-הכהן: אנחנו אישרנו גם את התוספת של תקנה 2.

כרמל שאמה-הכהן: חברים, התקנות מאושרות.

כרמל שאמה-הכהן: הישיבה נעולה.